Hun ble cand.polit. fra Universitetet i Oslo i 1976. Da hadde hun bak seg 11 år som flyvertinne i SAS fra 1960 til 1971, noe hun brukte som grunnlag for sin hovedfagsoppgave . Hun var informasjonssekretær ved Norsk utenrikspolitisk institutt mens hun studerte og ble i 1977 daglig leder i Norges almenvitenskapelige forskningsråds sekretariat for kvinneforskning. I 1981 ble hun leder for Rådet for samfunnsvitenskapelig forskning. Hun ble prosjektkoordinator for Alternativ Framtid i 1987 og fagkonsulent i NSVF fra 1989.